Hamrun Spartans isalvaw ir-riżultat fil-95 minuta Minn Cristian Muscat – ritratt: Domnic Borg Sta Lucia …………….2 Hamrun Spartans għamlu rimonta tajba wara li kienu fi żvantaġġ ta' żewġ goals biex salvaw ir-riżultat għal draw ta' 2-2 kontra Santa Lucia. Kienu Santa Lucia li ħarġu fuq l-offensiva u fit-tielet minuta Kevin Ante Rosero għadda tajjeb lejn Alan da Silva Souza li minn pożizzjoni ideali ħareġ l-aħjar tal-goalkeeper Manuel Bartolo li salva goal ċert. L-Ispartans wieġbu fis-26 minuta meta Soares venven xutt mid-distanza li iżda stampa mal-mimduda, bil-Luċjani jeħilsuha ħafif. Żewġ minuti biss wara l-coach Għawdxi tal-Ispartans, Mark Buttigieg, kien kos­trett jeffettwa sostituzzjoni sfurzata meta weġġa' Lagzir Soufaine biex minfloku daħal jilgħab Karl Micallef. Fil-45 minuta, kienu Santa Lucia li fetħu l-iskor meta f'kontrattakk veloċi, Alan Da Silva Souza serva lil KEVIN ANTE ROSERO li mill-viċin tefa' l-ballun fir-rokna tax-xib­ka. Fil-ftuħ tat-tieni taqsima, Hamrun xeħtu kollox fuq l-attakk iżda kontra x-xejra tal-logħob kienu l-Luċjani li reġgħu skorjaw meta f'kontrattakk veloċi KEVIN ANTE ROSERO avvanza tajjeb fil-kaxxa u għeleb lil Bartolo. Maħsuda minn dan il-goal, l-Ispartans ippruvaw jagħ­mlu reazzjoni iżda kellhom jistennew sas-76 minuta biex naqqsu l-marġni b'xutt ta' JORGE AILTON SOARES minn barra l-kaxxa. Fis-87 minuta, Sta Lucia resqu ferm viċin li jiskorjaw it-tielet goal iżda l-corner dirett ta' Rosero ħabat mal-mimduda. Fil-ħin miżjud, il-Ħamruniżi kellhom lil Marcelina mkeċċi wara li ntwera t-tieni karta safra kif ukoll lill-coach Buttigieg għal protesti. Madankollu, kienu hu­ma stess li kisbu d-draw drammatiku fil-95 minuta meta FRANKLIN SASERE kkonkluda permezz ta' daqqa ta' ras mill-cross insidjuż ta' Jorge Ailton Soares. TKEĊĊA: